## Pirkimo sąlygų 7 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos

1. Perkančioji organizacija ekonomiškai naudingiausią pasiūlymą išrenka žemiau nurodytais kriterijais ir tvarka:

|  |  |  |  |  |
| --- | --- | --- | --- | --- |
| **Vertinimo kriterijai** | | **Privaloma parametro vertė** | **Geriausia kriterijaus reikšmė** | **Lyginamasis svoris ekonominio naudingumo įvertinime** |
| Pasiūlymo kaina C=C1+C2  C1 – Prekės kaina  C2 – Prekės gamintojo numatytų ir tiekėjo siūlomų atlikti privalomų techninių aptarnavimų kaina suteikiamu garantiniu laikotarpiu | |  | Yra mažiausia reikšmė | X=85 |
| Kiti kriterijai: | | | | | |
| T1 | Prekių pristatymo terminas | Ne daugiau 150 k. d. | Yra mažiausia reikšmė | Y1 = 1,5 |
| T2 | Suteikiama garantija | Ne mažiau 12 mėn. | Yra didžiausia reikšmė | Y2 = 2 |
| T3 | Nuolydžio ir aukščio palaikymo sistema | Įrengta gamintojo numatyta automatinė aukščio ir abiejų pusių nuolydžio palaikymo sistema su mechaniniais jutikliais. | Sumontuoti ultragarso arba lazeriniai jutikliai abiejuose klotuvo pusėse | Y3 = 3,5 |
| T4 | Plokštės įkaitinimo laikas | Plokštė turi būti paruošta darbui ir įkaisti iki ne mažesnės kaip 110 °C temperatūros per ne ilgesnį kaip 40 min. laiką nuo šildymo sistemos įjungimo. Šildymas turi būti tolygus per visą plokštės plotį, užtikrinant vienodą darbo temperatūrą. | Plokštė turi būti paruošta darbui ir įkaisti iki ne mažesnės kaip 110 °C temperatūros per ne ilgesnį kaip 20 min. laiką nuo šildymo sistemos įjungimo. Šildymas turi būti tolygus per visą plokštės plotį, užtikrinant vienodą darbo temperatūrą. | Y4 = 3 |
| T5 | Darbiniai žibintai | Priekyje ir gale įrengti LED žibintai, ne mažiau 2 vienetai, kurių šviesos srautas ne mažiau 4200 lm | Sumontuota papildoma apšvietimo sistema leidžianti dirbti tamsiu paros metu, kurios bendras šviesos srautas ne mažiau 20 000 lm | Y5 = 2 |
| T6 | Apsauga nuo kritulių | Nėra | Sumontuota operatoriaus platformos apsauga nuo kritulių | Y6 = 1 |
| T7 | Telemetrijos ir darbo apskaitos sistema | Nėra | Gamintojo sumontuota ir siūloma telemetrijos bei darbo apskaitos sistema, skirta darbo ir technologinių parametrų duomenų rinkimui ir perdavimui, įskaitant, bet neapsiribojant: klojamos dangos temperatūrą, storį ir plotį, asfalto mišinio temperatūrą bunkeryje, sutankinimo parametrus, meteorologinius duomenis ir kt., į debesijos platformą arba kitą gamintojo numatytą duomenų perdavimo ir saugojimo sprendimą. Tais atvejais, kai naudojimuisi debesijos platforma ar kitu sprendimu reikalinga naudotojo licencija, jos galiojimo laikotarpis turi būti ne trumpesnis nei siūlomas įrangos garantinis laikotarpis | Y7 = 2 |

Ekonominis naudingumas (S) apskaičiuojamas sudedant tiekėjo pasiūlymo kainos (C) ir kitų kriterijų (T) balus:

1. S = C + T

Pasiūlymo kainos (C) vertė apskaičiuojama sudedant atskirų kriterijų (Ci) reikšmes:

C= C1 + C2

1. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):
2. C = (Cmin / Cp) \* X
3. Kriterijų (T) balai apskaičiuojami sudedant atskirų kriterijų (Ti) balus:
4. T= T1 + T2 + T3 + T4 + T5 + T6 + T7
5. **Kriterijus****T1** apskaičiuojamas tokia tvarka:

|  |  |  |  |  |
| --- | --- | --- | --- | --- |
| **Vertinimo kriterijai** | | **Privaloma parametro vertė** | **Parametro įverčio intervalai** | **Lyginamasis svoris ekonominio naudingumo įvertinime balais** |
| T1 | Prekių pristatymo terminas | Ne daugiau 150 kalendorinių dienų | 150 k. d. | Y1 = 0 |
| 149 - 120 k. d. | Y1 = 1 |
| 119 k. d. ir mažiau | Y1 = 1,5 |

1. Pagal Tiekėjo pasiūlytą parametro skaitinę reikšmę skiriamas atitinkamas balų skaičius – Yi.
2. **Kriterijus T2**  apskaičiuojamas:

|  |  |  |  |  |
| --- | --- | --- | --- | --- |
| **Vertinimo kriterijai** | | **Privaloma parametro vertė** | **Parametro įverčio intervalai** | **Lyginamasis svoris ekonominio naudingumo įvertinime balais** |
| T2 | Suteikiama garantija | Ne mažiau 12 mėn. | 12 mėn. | Y2 = 0 |
| Nuo 13 iki 24 mėnesių imtinai | Už kiekvieną suteikiamą papildomą mėnesį skiriama 0,10 balo |
| 25\* mėn. ir daugiau | Y2= 2 |

Pagal Tiekėjo pasiūlytą parametro skaitinę reikšmę skiriamas atitinkamas balų skaičius – Yi.

\*Tiekėjas turi teisę siūlyti kuo ilgesnį garantinį terminą, tačiau papildomi ekonominio naudingumo balai už ilgesnį kaip 25 mėnesių garantinį terminą nebus skiriami.

1. Kriterijai T3, T4, T5, T6, T7 apskaičiuojami tokia tvarka:

Jeigu Tiekėjas siūlo geriausią nustatytą reikšmę (arba dar geresnę, nei nustatyta geriausia reikšmė) – Tiekėjui skiriamas maksimalus atitinkamas balų skaičius – Yi.

Jeigu Tiekėjo siūloma reikšmė atitinka tik minimalų nustatytą techninį reikalavimą – balai už atitinkama kriterijų neskiriami.

2. Ekonomiškai naudingiausiu laikomas pasiūlymas, kurio balų suma yra didžiausia.